Ilmanvaihto-ohjeistus 
varhaiskasvatuksen, opetuksen ja 
koulutuksen tilojen käytöstä 
vastaaville 


Tämä ohjeistus on suunnattu tilojen ylläpidosta vastaavalle tekniselle henkilöstölle. 


Ilmanvaihtokysymykset on huomioitava kaikissa varhaiskasvatuksen, esiopetuksen, 
perusopetuksen, lukiokoulutuksen, ammatillisen koulutuksen, korkeakoulutuksen, 
vapaan sivistystyön ja taiteen perusopetuksen sekä muuhun koulutukseen 
käytettävissä tiloissa. 


Koronaviruksen ilmavälitteisyyden vuoksi maskien käyttö on hyvä keino torjua 
viruksen leviämistä. Tutkimusten mukaan ilmanvaihdolla voidaan pienentää 
tartunnan riskiä huomattavasti. On myös tilanteita, joihin maskien käyttö ei sovellu, 
jolloin ilmanvaihto nousee vieläkin tärkeämpään rooliin. 


Uudet virusvariantit leviävät tehokkaammin kuin tavallinen SARS-CoV-2 virus, joten 
tämän vuoksi myös ilmavälitteisen tartunnan torjuntakeinoihin tulisi kiinnittää 
huomiota. 

Ulkoilmavirran määrä kaikkina aikoina 


Suomessa ympäristöministeriön asetus uuden rakennuksen sisäilmaston ja 
ilmanvaihdon suunnittelusta (1009/2017) määrää, että oleskelutilojen ulkoilmavirraksi 
on mitoitettava vähintään 6 I/s henkilöä kohti suunniteltuna käyttöaikana, jos tilan 
käyttötarkoituksesta ei aiheudu lisäilmavirran tarvetta. 


Sisäilmayhdistyksen suositus parhaan luokan S1 mitoitusilmavirrasta on 0,5 I/s per 
lattia-m2 + 10 |/s per henkilö. 


Lue lisää: Ympäristöministeriön asetus uuden rakennuksen sisäilmastosta ja 
ilmanvaihdosta 1009/2017 


Pandemian aikaiset suositukset 


Alla on yhteenveto WHO:n, ECDC:n, REHVA:n ja FINVAC:n ohjeistuksista koronan 
mahdollisen ilmavälitteisen leviämisen ehkäisyyn. 


Ilmanvaihto-ohjeistuksen lisäksi noudatetaan Tartuntatautilain 58 c S:n velvoitteita. 
Lisäksi tulisi huomioida Terveyden ja hyvinvoinnin laitoksen (THL) ja opetus- ja 
kulttuuriministeriön (OKM) 4.8.2020 antamat suositukset. 


Pandemian aikana tiloissa, joissa oleskellaan jatkuvasti, kuten kodeissa ja 
hoitolaitoksissa, ilmanvaihdon tulisi olla toiminnassa keskeytymättömästi ja 
pienemmällä teholla myös silloin, kun tiloissa ei ole käyttäjiä. 


Suomen rakennuksissa, joissa on tehokas ilmanvaihto, ei jatkuvatoiminen 
ilmanvaihto ole välttämätöntä sellaisissa tiloissa, joita ei käytetä jatkuvasti, kuten 
kouluissa. Näin ollen ilmanvaihdon käyntiaikojen pidentämisellä kahdella tunnilla 
ennen ja jälkeen rakennuksen käyttöä saadaan yleensä riittävä huuhtelu 
epäpuhtauksien poistamiseen tilasta. Tässä tulisi huomioida myös mahdollinen 
iltakäyttö ja siivous, jolloin ilmanvaihdon käyttöaikaa tulisi vastaavasti pidentää. 


Tuloilman tulisi olla ulkoilmaa 


Tuloilman tulisi olla ulkoilmaa, ja sen suuruus tulisi määrittää aina tilan käyttöasteen 
mukaan. Suositus ulkoilmavirraksi on 10 I/s/hlö. Palautusilman käyttöä tulisi välttää, 
jotta virusten ilmavälitteistä leviämistä tilasta toiseen voidaan ehkäistä. Ilman tulisi 
kulkea aina puhtaista tiloista likaisiin tiloihin päin. 


Mikäli ilmanvaihtolaitteiden tekniset ominaisuudet eivät mahdollista suosituksen 
mukaisesti säätyvää ulkoilmavirtaa, voidaan tuloilma säätää maksimiteholle. 
Joissakin tapauksissa voi harkita CO2-ohjauksen ja monitoroinnin tarpeellisuutta. 


Hiilidioksidipitoisuutta voidaan käyttää ilmanvaihdon toimivuuden indikaattorina. 
Sisäilmayhdistyksen luokan S1 CO2-pitoisuuden tavoitetaso on 350 ppm (vertaa em. 
10 L/s per hlö + 0,5 I/s per m?) ja S2:n 550 ppm yli ulkoilman pitoisuuden (ulkoilma 
400 ppm). Tulisi myös varmistaa, että uudet säädöt eivät heikennä ilmanvaihdon 
toimintaa. 


Pandemian aikana olisi tärkeää varmistaa, että ilmanvaihdossa toteutuvat aina 
vähintään ympäristöministeriön asetuksen (1009/2017) mukaiset minimitasot. Mikäli 
ilmanvaihtoa ei voida säätää riittävän tehokkaaksi, voi tulla kyseeseen myös 
ikkunatuuletus (mielellään ristiveto) sään niin salliessa ja huomioiden mahdollinen 
siitepöly- ja katupölykausi. Lyhytaikainen ikkunatuuletus ei sekoita ilmanvaihdon 
säätöjä. Myös ilmanpuhdistimia (HEPA-suodattimet) voidaan käyttää virusten 
vähentämiseen sisäilmasta. 


Hyvän ilmanlaadun takaamiseksi ilmansuodattimien normaalista vaihtovälistä ja 
ilmanvaihtokanavien puhdistusväleistä on hyvä pitää kiinni sekä varmistaa 
järjestelmän toimintakunto. Sen sijaan kanaviston ylimääräisillä puhdistuksilla ei ole 
merkitystä koronaviruksen leviämisessä tai sen rajoittamisessa, sillä pienet hiukkaset 
kulkevat ilman mukana, joten ne eivät tartu kanavien pintoihin. Suodattimien 
vaihdossa tulisi suojautua asianmukaisesti. 


Ilmanpuhdistimien tehokkuus on tärkeää 


Ilmanpuhdistimen puhtaan ilman tuotto CADR (ilmavirran ja erotusasteen tulo) tulisi 
mitoittaa tilan perusilmanvaihdon mukaan ja sen tulisi olla noin 2 x suurempi kuin 
tuloilmavirta. 


Ilmanpuhdistimen sijoittamisessa tilaan on hyvä olla erittäin huolellinen. 
Ilmanpuhdistin olisi hyvä sijoittaa tilan käyttäjien ja ilman jakautumisen kannalta 
optimaalisesti. Olisi myös varmistettava, että laitteessa ei ole ohivirtausta, vaan 
kaikki sen läpi kulkeva ilma kulkee suodattimen läpi. Myös mahdolliset katvealueet 
tulisi huomioida riittävällä laitteiden määrällä ja oikealla asettelulla. Laitteiden 
huollosta ja puhdistuksesta, kuten suodattimien riittävästä vaihtovälistä, tulisi 
huolehtia. 


Ilmanvaihtokertoimen laskeminen 
Ilmanvaihtokertoimen voi laskea seuraavalla tavalla: 


10 dm3/s 3600s 1m3 


[1] ilmavirta (m3/h) = henkilömäärä (hlö) X TAAN 5 kä 1000(dm3) 


ilmavirta (m?/h) 


[2] ilmanvaihtokerroin = --3!|i-|---L- 
huoneen tilavuus (m*) 


Esimerkiksi opetustilassa, jossa työskentelee 20 henkilöä ja tilan pinta-ala on 40 m2 
ja tilan vapaa korkeus 3 m, voidaan ilmanvaihtokerroin määrittää seuraavalla tavalla: 


10 dm'3/s 3600s 1m3 


3] ilmavirt 3/h) = 20 (hlö) x KTT -ihrmtat 
[3] ilmavirta (m*/h) (hlö) hlö 1h 1000(dm?) 


= 720m3/h 
HG vaa 720(m3/h) ai 
ä t YY = t!-= 

[4] ilmanvaihtokerroin 120013) / 

| = litra 

s = sekunti 

m3 = kuutiometri 

h = tunti 

hlö = henkilö 

dm3 = kuutiodesimetri 

m2 = neliömetri 

m = metri 

1/h = ilmanvaihtokertaa tunnissa 


Päiväkodit ja oppilaitokset 


Suomessa ympäristöministeriön asetus uuden rakennuksen sisäilmaston ja 
ilmanvaihdon suunnittelusta (1009/2017) määrää, että oleskelutilojen ulkoilmavirraksi 
on mitoitettava myös muuna kuin pandemia-aikana vähintään 6 I/s henkilöä kohti 
suunniteltuna käyttöaikana, jos tilan käyttötarkoituksesta ei aiheudu lisäilmavirran 
tarvetta. 


Ohjeita pandemian aikana: 


Päiväkodeissa ja oppilaitoksissa ilmanvaihdon tulisi olla päällä kaksi tuntia 
ennen ja jälkeen rakennuksen käytön. Tässä tulisi huomioida myös 
mahdollinen iltakäyttö ja siivous. 

Tuloilman tulisi olla ulkoilmaa. Palautusilman käyttöä tulisi välttää, jotta 
virusten ilmavälitteistä leviämistä tilasta toiseen voidaan ehkäistä. Ilman tulisi 
kulkea aina puhtaista tiloista likaisiin tiloihin päin. Kaikkien eri 
ilmanvaihtokoneiden käyttöajat tulisi asettaa siten, että rakennuksen sisällä ei 
tulisi sisäisiä virtauksia. Mikäli on käytössä erilaisia ilmavirtojen asetuksia, 
tulisi kaikilla asetuksilla varmistaa, että epäpuhtaudet eivät leviä eri 
palvelualueiden välillä. 

Suositus ulkoilmavirraksi on vähintään 10 I/s henkilöä kohti 

Tilojen ilmanvaihtokerroin tulee määrittää aina käyttöasteen mukaan 
tartuntariskin pienentämiseksi tiloissa, joissa oleskelee paljon ihmisiä ja näin 
ollen tartunnan riski on suurempi. 

Mikäli ilmanvaihtolaitteiden tekniset ominaisuudet eivät mahdollista ennen 
mainitun tavoitteen mukaisesti säätyvää ulkoilmavirtaa, voidaan tuloilma 
säätää maksimiteholle. Joissakin tapauksissa voi harkita CO2-ohjauksen 
tarpeellisuutta sekä CO2-pitoisuuden mittaamista ilmanvaihdon toiminnan 
jatkuva-aikaisessa seurannassa. 

Hiilidioksidipitoisuutta voidaan käyttää ilmanvaihdon toimivuuden 
indikaattorina. Sisäilmayhdistyksen luokan S1 CO2-pitoisuuden tavoitetaso on 
350 ppm ja S2:n 550 ppm yli ulkoilman pitoisuuden (ulkoilma 400 ppm). 

Tulisi varmistaa, että ilmanvaihdon uudet säädöt eivät heikennä ilmanvaihdon 
toimintaa. 

Mikäli ilmanvaihtoa ei voida säätää riittävän tehokkaaksi, voi tulla kyseeseen 
myös vähintään kerran tunnissa tapahtuva ikkunatuuletus (mielellään 
ristiveto). Tuulettaa voi esimerkiksi oppitunnin jälkeen (vähintään 15 min) sekä 
oppituntien aikana niin usein kuin mahdollista sään niin salliessa sekä 
mahdollinen siitepöly- ja katupölykausi huomioiden. Tällainen lyhytaikainen 
ikkunatuuletus ei sekoita ilmanvaihdon säätöjä. Myös ilmanpuhdistimia 
(HEPA-suodattimet ) voidaan käyttää virusten vähentämiseen sisäilmasta. 
Ilmanpuhdistimen puhtaan ilman tuotto CADR (ilmavirran ja erotusasteen tulo) 


tulisi mitoittaa tilan perusilmanvaihdon mukaan, ja sen tulisi olla noin 2 x 
suurempi kuin tuloilmavirta. 
e Ilmansuodattimien normaalista vaihtovälistä ja ilmanvaihtokanavien 
puhdistusväleistä tulisi pitää kiinni sekä varmistaa järjestelmän toimintakunto. 
e Perhepäivähoitajien kodeissa tapahtuvan varhaiskasvatuksen osalta voidaan 
soveltaa Koronavirus ja sisäilman turvallisuus -sivulla annettuja kotitalouksille 
soveltuvia ilmanvaihdon suosituksia. 


Lue lisää: Koronavirus ja sisäilman turvallisuus 


Päiväkotien ja oppilaitosten liikuntatilat 


Liikuntatilojen ilmavirraksi on määritetty myös muuna kuin pandemia-aikana raskasta 
liikuntaa harrastettaessa 30 I/s per hlö (FINVAC 2019). 


Ohjeita pandemian aikana: 


e Ilmanvaihdon osalta riittävä ulkoilmavirta eli vähintään 30 I/s per hlö tulisi 
varmistaa asettamalla mahdollinen kiertoilmapelti oikeaan asentoon. 
Käytännössä tämän voi varmistaa mittaamalla ilmavirta IV-koneesta. Tulisi 
myös varmistaa, että uudet säädöt eivät heikennä ilmanvaihdon toimintaa. 

e Ilmanvaihdon tehokkuus tulisi taata eli raitisilman tulisi sekoittua 
oleskeluvyöhykkeelle. Ilmanvaihdon sekoittumisen kannalta tulisi käyttää 
alilämpöistä tuloilmaa, kuten 18 *C. Ilmanvaihdon tehokkuus voidaan 
havainnoida normaalin käyttötilanteen aikana merkkiaineena käytettävällä 
savulla ja samanaikaisilla oleskeluvyöhykkeen CO2- ja lämpötilamittauksilla. 

e Ilmanvaihdon käyntiaikojen pidentämisellä kahdella tunnilla ennen ja jälkeen 
rakennuksen käyttöä saadaan yleensä riittävä huuhtelu epäpuhtauksien 
poistamiseen tilasta. Tässä tulisi huomioida myös mahdollinen iltakäyttö ja 
siivous. Tuloilman tulisi olla ulkoilmaa, ja ilman tulisi kulkea aina puhtaista 
tiloista likaisiin tiloihin päin. 


Lisäksi taiteen perusopetuksessa sekä varhaiskasvatuksen ja oppilaitoksen 
liikuntatilojen harrastuskäytössä suositellaan noudatettavaksi Terveyden ja 
hyvinvoinnin laitoksen ja opetus- ja kulttuuriministeriön ohjetta lasten ja nuorten 
harrastustoiminnan järjestämisestä. 


Lue lisää: Ohjeistus lasten ja nuorten ryhmäharrastustoiminnasta(Opetus- ja 
kulttuuriministeriö) 

